EkBass/fiwiki-20250220-pages-articles huggingface dataset:
Kalevalan sanakirja (1949)

Kalevalan sanakirja on vuonna 1949 julkaistu sanakirja ja samalla kuvitettu tietokirja kansalliseepos Kalevalan sanastosta. ==Laatiminen== Aimo Turusen laatima teos ilmestyi vuonna 1949 Suomalaisen Kirjallisuuden Seuran kustantamana, joskin aloitteen siitä oli tehnyt jo aiemmin E. A. Tunkelo, joka toimi myös kirjan toimitusvaliokunnan puheenjohtajana. Muut valiokunnan jäsenet olivat Väinö Salminen, Kustaa Vilkuna, E. A. Saarimaa ja Salmisen kuoltua Martti Haavio. Turunen aloitti teoksen laatimisen vuonna 1939, mutta hänen varusmiespalveluksensa, sota-aika ja väitöskirjatutkimuksensa keskeyttivät sen useiksi vuosiksi. Toimitusvaliokunnan jäsenten ohella Turunen mainitsee teoksen laatimisessa avustaneina henkilöinä Aarne Anttilan, Tyyni Vahterin, Sulo Haltsosen, Jouko Hautalan, Elsa Enäjärvi-Haavion sekä Hannes Tepon. Teoksen kuvituksen on tehnyt pääosin Helena Stackelberg, osa kuvista on kuitenkin Martti Haavion toimittamasta Pienois-Kalevalasta ja kolme värikuvaliitettä on tehty Kansallismuseon painolaatoilla. Teoksen laatimista tuki Suomalaisen Kirjallisuuden Seuran ohella Henkivakuutusyhtiö Salama, joka lahjoitti seuralle työtä varten Kalevalan 100-vuotisjuhlan kunniaksi 50 000 markkaa. ==Sisältö== Kahdelle palstalle ladotussa teoksessa on 349 sivua, korjausliite ja kolme numeroimatonta värikuvaliitettä kansallispuvuista. Varsinaisen sanaston ohella teoksessa on suomenkielinen ja ranskankielinen esipuhe, lyhenteiden selitykset mukaan lukien kielet ja murteet, paikan nimet sekä lyhentein merkityt lähdeteokset, samoin kuin lyhyt lukuopas ’’Selityksiä’’. Sanakirjan sanasto on aakkosellisessa järjestyksessä, ensimmäinen sana on ’’aamurusko’’ ja viimeinen ’’öitsiä’’. Sanan yhteydessä on selityksen lisäksi sen käyttöä havainnollistavia sitaatteja, viittaukset tai esimerkit Kalevalan säkeisiin, joissa sana esiintyy, sekä mahdolliset lähdeviitteet, samoin kuin monin paikoin piirroskuva nimineen ja mahdollisine lisäteksteineen. Kunkin sanan luokka esitetään ja sen tiedetty tai mahdollinen alkuperä ja muoto eri kielissä voidaan myös esittää, samoin kuin sanan rakentuminen kuten ’’askarvaimo’’ sanoista ’’askare + vaimo’’. Monet sanat selitetään synonyymien avulla, kuten ’’pallea’’ -sanan merkitys ’’kylki tai sivu’’. Sanojen selitykset ovat hyvin eri mittaisia, lyhimmillaan vain rivin verran ja pisimmillään useita sivuja. Myös sanan Kalevala merkitys selitetään ja sen syntyperää tarkastellaan. ==Uusi Kalevalan sanakirja== Raimo Jussila laati vuonna 2009 uuden 520-sivuisen Kalevalan sanakirja -teoksen, joka on paitsi deskriptiivinen sanakirja Kalevalan sanastosta, myös frekvenssi-, sitaatti- ja tulkkisanakirja. ==Lähteet== Luokka:Vuoden 1949 kirjat Luokka:Suomen kielen sanakirjat Luokka:Suomalaiset tietokirjat Luokka:Kirjat suomen kielestä Luokka:Kalevala
G Sides

G Sides on brittiläisen virtuaaliyhtyeen Gorillazin kokoelma-albumi, joka koostuu yhtyeen aiempien julkaisujen (Gorillaz ja Tomorrow Comes Today -EP) A- ja B-puolista. Se julkaistiin ensin Japanissa joulukuussa 2001 sekä myöhemmin Yhdysvalloissa helmikuussa ja Euroopassa maaliskuussa 2002. == Kappaleet == === Japanin & Euroopan painos === # # # # # # # # # # Luokka:Vuoden 2001 kokoelma-albumit Luokka:Gorillazin albumit
Frans Heikkinen

Frans Heikkinen (22. huhtikuuta 1906 Paltamo – 8. lokakuuta 1943 Lieksa) oli suomalainen maastohiihtäjä ja olympiaedustaja. Heikkinen edusti Suomea Garmisch-Partenkirchenin olympialaisissa 1936. Heikkinen osallistui 50 kilometrin hiihtoon, jossa sijoittui seitsemänneksi. Heikkinen kuoli jatkosodan aikana aivoverenvuotoon. Heikkisen poika on historioitsija Antero Heikkinen. ==Lähteet== Luokka:Suomalaiset maastohiihtäjät Luokka:Vuonna 1906 syntyneet Luokka:Vuonna 1943 kuolleet
Katkot

Katkot eli myrkkykatkot (Conium) on kasvisuku sarjakukkaiskasvien (Apiaceae) heimossa. Sukuun luetaan kuuluvaksi noin viisi lajia. Katkot ovat yksi- tai kaksivuotisia ruohovartisia kasveja. Niiden varret ovat pystyjä sekä kaljuja ja lehdet kaksi tai kolme kertaa parilehdykkäisiä. Katkojen kukinto on kerrannaissarja ja hedelmä on soikea tai lähes pyöreä. Katkojen suvun lajeista Suomessa ja Ruotsissa tavataan vain myrkkykatkoa (Conium maculatum), sillä punakatko (Torilis japonica) kuuluu piikkikatkojen eli punakatkojen (Torilis) sukuun. == Lajeja == * Conium chaerophylloides * Conium fontanum * Conium maculatum – myrkkykatko eli täplämyrkkykatko * Conium sphaerocarpum == Lähteet == == Aiheesta muualla == * Suomen Lajitietokeskus: Myrkkykatkot – Conium * ITIS: Conium * United States Department of Agriculture (USDA): Conium * Flora of China: Conium *
Humanz

__NOTOC__ Humanz on Gorillazin viides studioalbumi. Se julkaistiin 28. huhtikuuta 2017 levymerkillä Parlophone. Albumi nousi Yhdysvaltain ja Ison- Britannian virallisten listojen toiselle sijalle. Suomessa se debytoi virallisen albumilistan kymmenennellä sijalla. == Kappaleet == === Standardipainos === # # # # # # # # # # # # # # # # # # # # ===== Deluxe- version bonuskappaleet ===== # # # # # # == Arvostelut == * Allmusic: Allmusic review * Desibeli.net: * Keskisuomalainen: * Metacritic: 77/100Metacritic: Reviews for Humanz by Gorillaz * Pitchfork: 6.9/10Pitchfork Media: Album review * Soundi: == Lähteet == Luokka:Vuoden 2017 albumit Luokka:Gorillazin albumit
Thomas François Burgers

Thomas François Burgers (15. huhtikuuta 1834 lähellä Graaff Reinetia, Kapmaa – 9. joulukuuta 1881 Richmond, Kapmaa) oli Kapmaan hollantilainen teologi ja pappi, joka toimi Transvaalin tasavallan presidenttinä vuosina 1872–1877. Hänen virkakautensa päättyi siihen, että Britannia alisti Transvaalin osaksi imperiumiaan.Thomas François Burgers Encyclopædia Britannica Online Academic Edition. Viitattu 26.6.2017. Brittiläisessä Kapmaassa syntynyt Burgers opiskeli teologiaa Utrechtin yliopistossa Hollannissa. Väiteltyään tohtoriksi vuonna 1859 hän palasi Kapmaahan ja toimi hollantilaisen reformoidun kirkon kirkkoherrana Hanoverin kaupungissa. Vapaamielisten teologisten näkemystensä vuoksi hänet erotettiin Kapmaan synodista vuonna 1862, mutta erottaminen kumottiin myöhemmin brittiläisen tuomioistuimen päätöksellä. Burgers valittiin vuonna 1871 suurella enemmistöllä buurien perustaman Transvaalin valtion presidentiksi kesken kauden eronneen Marthinus Wessel Pretoriuksen seuraajana ja hän astui virkaansa heinäkuussa 1872. Burgersin edistykselliset näkemykset hallinnon, koululaitoksen ja kirkollisten olojen kehittämisestä saivat Transvaalin buureilta viileän vastaanoton. Hän matkusti vuonna 1875 Eurooppaan kerämään varoja Transvaalin ja Delagoanlahden välisen rautatieyhteyden rakentamiseen, ja pitkä poissaolo teki hänet entistäkin epäsuositummaksi Transvaalissa. Lisäksi rahoilla ostetut radanrakennustarvikkeet takavarikoitiin Delagoanlahdella rahtikustannusten maksamiseksi.Nordisk familjebok (1905), s. 621–622 Runeberg.org. Viitattu 26.6.2017. Burgersin johdolla Transvaal ryhtyi vuonna 1876 sotaan pedejä vastaan, koska näiden mailla huhuttiin olevan kultaa. Pedien hallitsija Sekhukhunelle kärsitty tappio ajoi kuitenkin maan sekasortoon, jonka seurauksena se joutui seuraavana vuonna liitetyksi osaksi Brittiläistä imperiumia. Kun Transvaalin parlamentti Volksraad kieltäytyi asettamasta erikoisveroja sodankäynnin rahoittamiseen, maan poliittiseen tilanteeseen kyllästynyt Burgers päätti antautua briteille. Hän luovutti koko tasavallan 12. huhtikuuta 1877 Pretoriaan saapuneelle Britannian edustajalle Theophilus Shepstonelle, jonka invaasiojoukot käsittivät vain 25 poliisia. Burgers vetäytyi tämän jälkeen julkisesta elämästä ja palasi asumaan Kapmaahan, jossa hän sai Britannian valtiolta eläkettä. ==Lähteet== ==Aiheesta muualla== Luokka:Eteläafrikkalaiset poliitikot Luokka:Eteläafrikkalaiset papit Luokka:Presidentit Luokka:Vuonna 1834 syntyneet Luokka:Vuonna 1881 kuolleet
Ruo’ot

Ruo’ot eli silkkiruo'ot (Phragmites) on heinäkasvien (Poaceae) heimoon kuuluva kasvisuku. Sukuun kuuluu noin viisi lajia. Ruo’ot ovat monivuotisia ja korkeiksi kasvavia heinäkasveja, joilla on suikertava juurakko. Niiden varret ovat pystyjä ja lehdet leveitä. Kieleke on karvamainen. Ruokojen kukinto on suurikokoinen röyhy, jonka tähkylöissä on pitkiä karvoja. Tähkylät ovat tavallisesti viisikukkaisia. Kukista alimmat ovat yleensä hedekukkia tai martoja ja ylimmät kaksineuvoisia. Tähkylöiden kaleet ovat pieniä, odattomia sekä keskenään erikokoisia. Ulkohelpeet ovat selvästi sisähelpeitä pidempiä. Suvun lajeista Suomessa ja Ruotsissa tavataan vain järviruokoa (Phragmites australis), joka on yleinen. Siitä on myös jalostettu koristekasvina käytettävä lajike: kirjojärviruoko (Phragmites australis ’Variegata’). == Lajeja == * Phragmites australis – järviruoko * Phragmites japonicus * Phragmites karka * Phragmites mauritianus – afrikanruoko == Katso myös == * jättiruo’ot (Arundo) * sokeriruo’ot (Saccharum) == Lähteet == == Aiheesta muualla == * Suomen Lajitietokeskus: Ruo’ot (silkkiruo'ot) (Phragmites) * ITIS: Phragmites * United States Department of Agriculture (USDA): Phragmites * Flora of China: Phragmites *
Schalk Burger

Schalk Willem Burger (6. syyskuuta 1852 Lydenburg, Transvaal – 5. joulukuuta 1918)Schalk Burger South African History Online. Viitattu 26.6.2017.Nordisk familjebok (1905), s. 621 Runeberg.org. Viitattu 26.6.2017. oli buuripoliitikko ja -sotilas, joka toimi Transvaalin tasavallan viimeisenä, virkaatekevänä presidenttinä vuosina 1900–1902. Burger osallistui vuonna 1881 kenttäkornettina ensimmäiseen buurisotaan ja myöhemmin sotaretkeen ndebeleiden kuningasta Nyabelaa vastaan. Hänet valittiin vuonna 1886 parlamenttiin eli Volksraadiin. Burger suhtautui Transvaalissa asuviin ulkomaalaisiin eli uitlandereihin vähemmän vihamielisesti kuin presidentti Paul Kruger ja hän tuki Krugerin kilpailijana tunnettua Piet Joubertia. Burger valittiin 1895 Volksraadin puhemieheksi ja seuraavana vuonna hänestä tuli toimeenpanevan neuvoston eli maan hallituksen jäsen. Burger oli vuoden 1898 presidentinvaaleissa Krugerin vastaehdokkaana, mutta hävisi vaalin. Vaikka Burger vastusti vastakkainasettelua Britannian kanssa, toisen buurisodan puhjettua syksyllä 1899 hän otti osaa sotatoimiin ja sai maaliskuussa 1900 ylennyksen kenraalikomendatiksi. Hänen katsottiin kuitenkin epäonnistuneen komentajana ja tappiollisen Spionkopin taistelun yhteydessä hän veti joukkonsa pakoon taistelukentältä. Joubertin kuoltua maaliskuussa 1900 Burgerista tuli Krugerin varamies, ja kun Kruger kesäkuussa 1900 matkusti Eurooppaan, Burger jäi hoitamaan presidentin tehtäviä Transvaaliin. Hän alkoi pian tavoitella rauhaa. Burger oli yksi toukokuussa 1902 solmitun Vereenigingin rauhansopimuksen allekirjoittajista. Myöhemmin samana vuonna hän lähti vapaaehtoiseen maanpakoon Eurooppaan. Palattuaan hän osallistui vuonna 1905 Het Volk -puolueen perustamiseen ja hänet valittiin Kapmaan parlamenttiin. Myöhemmin hän tuki pääministeri Louis Bothaa ja toimi eteläafrikkalaisen puolueen (SAP) Transvaalin-osaston johtajana. Vuodesta 1913 kuolemaansa asti Burger kuului Etelä-Afrikan unionin senaattiin. ==Lähteet== ==Aiheesta muualla== Luokka:Eteläafrikkalaiset poliitikot Luokka:Eteläafrikkalaiset kenraalit Luokka:Presidentit Luokka:Vuonna 1852 syntyneet Luokka:Vuonna 1918 kuolleet
Johannes Brand

Johannes Henricus (Jan Hendrik) Brand (6. joulukuuta 1823 Kapkaupunki, Kapmaa – 14. heinäkuuta 1888 Bloemfontein, Oranjen vapaavaltio) oli Kapmaan hollantilainen poliitikko, joka toimi vuosina 1864–1888 Oranjen vapaavaltion presidenttinä.Sir Johannes Henricus Brand Encyclopædia Britannica Online Academic Edition. Viitattu 26.6.2017.Nordisk familjebok (1905), s. 1441–1442 Runeberg.org. Viitattu 26.6.2017. Johannes Brandin isä Sir Christoffel Brand (1797–1875) oli Kapmaan edustajainhuoneen puhemies. Johannes Brand väitteli lakitieteen tohtoriksi Leidenin yliopistossa Hollannissa vuonna 1845 ja jatkoi opintojaan Lontoon yliopistossa. Valmistuttuaan hän palasi vuonna 1849 Kapmaahan ja saavutti menestystä lakimiehenä. Hänet valittiin vuonna 1854 Kapmaan ensimmäiseen parlamenttiin ja nimitettiin 1858 professoriksi Kapkaupungin South African Collegeen. Brand valittiin vuonna 1863 buurien perustaman nuoren Oranjen vapaavaltion presidentiksi eronneen Marthinus Wessel Pretoriuksen tilalle ja hän aloitti virassa seuraavana vuonna. Brand uudelleenvalittiin presidentiksi neljä kertaa ja hän jatkoi virassa kuolemaansa asti. Hän onnistui vakiinnuttamaan maan sisäiset olot ja ylläpitämään rauhallisia suhteita brittiläiseen Kapmaahan sekä Transvaaliin ja muihin buurivaltioihin. Sen sijaan kuningas Moshoeshoen johtamia sothoja vastaan suoritettiin useita hyökkäyksiä. Oranje onnistui lopulta valloittamaan Caledonjokea ympäröivän alueen sothoilta ja vuonna 1868 Brand saneli sothoille niin ankarat rauhanehdot, että Moshoeshoe antoi mieluummin Ison-Britannian valloittaa hänen kuningaskuntansa Basutomaan. Brand myös suostutteli Ison- Britannian hallituksen maksamaan Oranjelle 90 000 punnan hyvityksen läntisen Griquamaan timanttikentistä, jotka se oli vuonna 1871 vallannut Oranjen aluevaatimuksista piittaamatta. Ensimmäisen buurisodan aikana Brand piti Oranjen puolueettomana ja toimi rauhanvälittäjänä Transvaalin ja Ison- Britannian välillä. Kuningatar Viktoria löi hänet ritariksi vuonna 1882 näistä ansioista. Viimeisinä vuosinaan Brand varmisti vaikutusvallallaan, että Transvaalin presidentti Paul Kruger ei saanut koottua buurivaltioita Ison- Britannian vastaiseksi liitoksi. ==Lähteet== ==Aiheesta muualla== Luokka:Eteläafrikkalaiset poliitikot Luokka:Presidentit Luokka:Vuonna 1823 syntyneet Luokka:Vuonna 1888 kuolleet
Aspro Parks

Aspro Parks (myös Aspro Ocio tai Aspro Group) on espanjalainen yritys, joka omistaa kymmeniä vesi- ja huvipuistoja Euroopan eri maissa. Vuonna 2010 sen arvioitiin olevan maailman kymmenenneksi suurin alallaan.Kahaner, Tracy: Amusement Park Chains, 2010: A Guide to Who Owns What, National Amusement Park Historical Association 2010. Viitattu 26.6.2017. Vuonna 2009 Aspron kohteissa vieraili 8,2 miljoonaa kävijää.2009 Theme Index, The Global Attractions Attendance Report , Themed Entertainment Association (TEA) 2010. Viitattu 26.6.2017. == Kohteet == Aspro Group on vuodesta 2007 lähtien omistanut Suomessa Puuharyhmä Oyj:n ja sen operoimat Vesipuisto Serenan, Tervakosken Puuhamaan, Mikkelin Visulahden sekä Vaasassa viihdekylpylä Tropiclandian ja vuonna 2015 suljetun ja vuonna 2023 puretun huvipuisto Wasalandian. Muualla Euroopassa se omistaa 14 vesipuiston Aqualand-ketjun sekä seuraavat kohteet:Park Portfolio , Aspro Parks. Viitattu 26.6.2017. * Alpamare- vesipuisto, Zürich, Sveitsi * Aqualeon-vesipuisto, Espanjan Kultarannikko * Aquarium Grand Lyon, Lyon, Ranska * Blue Planet -akvaario, Cheshire, Britannia * Blue Reef -akvaariot Britannian Newquayssä, Portsmouthissa, Hastingsissa, Tynemouthissa ja Bristolissa * Boudewijn Seapark, Brujas, Belgia * Captain Jako, Cap d’Agde, Ranska * Deep Sea World -akvaario, Fife, Skotlanti * Deltapark Neeltje Jans, Vrouwenpolder, Alankomaat * Jungle Park -eläintarha, Teneriffa, Espanja * L’Aquarium, Barcelona, Espanja * Marineland, Mallorca, Espanja * Oakwood -teemapuisto, Pembrokeshire, Britannia * Palmitos Park -eläintarha ja kasvitieteellinen puutarha, Gran Canaria, Espanja * Western Park -vesipuisto, Mallorca, Espanja ==Lähteet== Luokka:Espanjalaiset yritykset Luokka:Huvipuistotoiminta
Zdravko Mamić

Zdravko Mamić (s. 16. heinäkuuta 1959 Bjelovar, Kroatian sosialistinen tasavalta, Jugoslavia) on kroatialainen jalkapallovaikuttaja ja manageri. Vuosina 2003–2016 Mamić toimi Dinamo Zagrebin puheenjohtajana. Erottuaan tehtävästä vuonna 2016 hänestä tuli seuran neuvonantaja. == Tausta == Mamić syntyi hertsegovinankroatialaiseen perheeseen vuonna 1959. Mamićin molemmat vanhemmat olivat syntyneet ja kasvaneet Tomislavgradin kunnassa: isä Zidinen ja äiti Bukova Goran kylässä, ja he muuttivat Hertsegovinasta Kroatiaan vuonna 1956 etsimään töitä. Zdravko Mamićilla on kaksi veljeä, häntä vanhempi Stojko (s. 1957) ja nuorempi Zoran (s. 1971). == Uran alku == Mamić muutti 1970-luvulla veljiensä kanssa Bjelovarista Zagrebin esikaupunkialueelle Sesveteen. Heidän isänsä työskenteli tähän aikaan Länsi-Saksassa vierastyöläisenä. Mamićin ensimmäinen suora yhteys Dinamoon syntyi seuran ultrakannattajaryhmän Bad Blue Boysin kautta. Ehkä tärkein vuosi Mamićin elämässä on vuosi 1980, jolloin Miroslav Blažević siirtyi Dinamon valmentajaksi, minkä jälkeen Mamić ystävystyi tämän kanssa ja nousi Dinamon johtoportaaseen. == Kohut == Mamić on tullut tunnetuksi vihamielisestä käyttäytymisestään toimittajia kohtaan. Hän on useaan otteeseen uhkaillut toimittajia väkivallalla ja laukonut mauttomia kommentteja toimittajista ja heidän ammatistaan.Mamić govori istinu osim kada... ne govori istinu | tportal.hr Joulukuussa 2011 pieni ryhmä Bad Blue Boysin jäseniä tuli lehdistötilaisuuteen ja syytti Mamićia "välinpitämättömästä suhtautumisesta Dinamon asioihin".Dinamo Zagreb president attacked and threatened, Monsters and Critics Hänen vuonna 2003 alkaneella kaudellaan Dinamo Zagrebissa on ollut yli 15 päävalmentajaa. Mamić pidätettiin maaliskuussa 2013, jolloin hän oli edelleen Dinamon puheenjohtaja, radio-ohjelman jälkeen, jossa hän hyökkäsi sanallisesti Kroatian urheilu-, tiede- ja opetusministeriä Željko Jovanovićia vastaan.Dinamo Zagreb director arrested after allegedly brawling with police Kroatian sodan aikana Zdravko Mamić osallistui Česma-nimisen puuteollisuusyrityksen yksityistämiseen Bjelovarissa.Zdravko Mamić – američki san na hrvatski način Sodan päätyttyä paljastui vuonna 2000, että yhtiön epäilyttävä toiminta oli aiheuttanut 14 miljoonan kunan (n. 1,9 milj. euron) edestä vahinkoa Kroatian valtiolle,Mamiću, gdje si bio '91. kun työntekijöiden määrä oli puolittunut.Izvješće o obavljenoj reviziji pretvorbe i privatizacije - Drvna industrija Česma, Bjelovar Zdravko Mamić sekä viisi muuta pidätettiin 18. marraskuuta 2015 pelaajasiirtojen väärinkäytöksestä. Häntä epäillään veronkierrosta ja lahjonnasta.Dinamo Zagreb's Zdravko Mamic arrested over transfer irregularities == Lähteet == == Aiheesta muualla == * Zdravko Mamic on pidätetty 15. maaliskuuta 2013 balkaninside.com Luokka:Vuonna 1959 syntyneet Luokka:Kroatialaiset jalkapallovalmentajat Luokka:NK Dinamo Zagreb Luokka:Elävät henkilöt
Koko kansan viettelijä

Koko kansan viettelijä (norjaksi Erobreren) on norjalainen televisiodraamasarja vuodelta 2012. Sarja perustuu Jan Kjærstadin kirjoittamiin kolmeen kirjaan Viettelijä, Valloittaja ja Löytäjä. Tarina kertoo kahden jakson verran Jonas Wergelandin elämästä, kun hän on 12-vuotias. Hän joutuu kokemaan paljon kaltoinkohtelua. Hän rakastuu silloin ensimmäisen ja viimeisen kerran. Seuraavat kaksi jaksoa kertovat miehen ikään kasvaneesta Jonaksesta, jolloin hän muuttuu kostonhimoiseksi. Nuorukainen päätyy hakeutumaan televisioon ja hurmaamaan koko kansan. Viimeiset kaksi jaksoa keskittyvät Jonaksen elämään isänä. Tarina saa dramaattisen lopun. Yleisradio esitti sarjan Suomessa vuonna 2015. Jonas Wergelandin roolia näyttelevät (nuorimmasta vanhimpaan) Johan Felix Tschudi, Jakob Oftebro ja Kåre Conradi. == Lähteet == * https://www.telsu.fi/koko+kansan+viettelij%C3%A4 == Aiheesta muualla == * Luokka:Romaaneihin perustuvat televisiosarjat Luokka:Norjalaiset draamasarjat Luokka:NRK:n televisio-ohjelmat
Henriette Kress

Henriette Kress on suomalainen tietokirjailija ja yrttien harrastaja. Hänen yrttejä ja rohdoskasveja esittelevä verkkosivustonsa Henriette's Herbal on toiminut vuodesta 1995. Oman kuvauksensa mukaan se on internetin vanhimpia sivustoja tästä aihepiiristä. Kress on viettänyt varhaislapsuutensa Saksassa mutta asettunut sittemmin Suomeen. == Teoksia == Kress on kirjoittanut yrteistä neljä kirjaa, joista kaksi on ilmestynyt myös englanniksi ja yksi ruotsiksi. * Mintusta voikukkaan - käytännön lääkekasvit (2000), ISBN 951-37-3072-7 * Hanhikista kissanminttuun - käytännön lääkekasvit (2001), ISBN 951-37-3425-0 * Käytännön lääkekasvit (2010), ISBN 978-952-92-7813-8 * Käytännön lääkekasvit 2 (2012), ISBN 978-952-67575-6-8 * Praktiska läkeörter (2011), ISBN 978-952-92-8648-5 * Practical Herbs (2011), ISBN 978-952-67575-0-6 * Practical Herbs 2 (2013), ISBN 978-952-68025-0-3 == Lähteet == Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Jari Laukkanen (curlingpelaaja)

Jari Petteri Laukkanen (s. 12. kesäkuuta 1965 Kesälahti) on suomalainen kilpauransa päättänyt curlingpelaaja ja Euroopan mestari. Laukkanen kuului Markku Uusipaavalniemen joukkueeseen 1980-luvun lopulta vuosituhannen vaihteeseen asti edustaen Suomea useissa arvokilpailuissa. Salt Lake Cityn talviolympialaisissa 2002 Suomen joukkue sijoittui viidenneksi. Vuosina 1998 ja 2000 Laukkanen voitti Suomen joukkueessa MM-pronssia, vuonna 2000 Oberstdorfissa Euroopan mestaruuden ja vuosina 1999 sekä 2001 EM- pronssia.http://hyvinkaancurling.fi/hyvinkaan-curling- ry/results.worldcurling.org Laukkanen on työskennellyt luokanopettajana.Suomen curlingliitto == Lähteet == * Profiili Suomen curlingliitto * Profiili results.worldcurling.org === Viitteet === == Aiheesta muualla == * Jari Laukkanen Bio, Stats, and Results Olympics at Sports-Reference.com Luokka:Suomalaiset curlingpelaajat Luokka:Vuonna 1965 syntyneet Luokka:Elävät henkilöt
Jari Laukkanen

Jari Laukkanen -nimisiä henkilöitä ovat: * Jari Laukkanen (s. 1965), suomalainen curlingpelaaja * Jari Laukkanen (1962–2019), suomalainen maastohiihtäjä * Jari Laukkanen (s. 1967), suomalainen jääkiekkoilija
Veronica Leo

Anna Veronica Leo (s. 31. heinäkuuta 1935 Helsinki) on suomenruotsalainen kirjailija ja kuvittaja.Vem och vad 1996, s. 317. Helsingfors 1996. ISBN 951-50-0800-X Hän on kirjoittanut 11 lastenkirjaa, kääntänyt kaksi ja kuvittanut lukuisia muita. Hän on piirtänyt Hufvudstadsbladetiin ja suunnitellut teatteripuvustuksia. Veronica Leo on nukketeatteritaiteilija Mona Leon tytär. Hän opiskeli Taideteollisessa korkeakoulussa 1953–1956. Myöhemmin hän muutti Ruotsiin. Leo oli naimisissa vuosina 1959–1970 Anders Hongellin kanssa, ja heillä on kolme lasta. Leo asuu Upsalassa. Kirjassa Oravan silmät Leo kertoo omia lapsuudenmuistikuviaan Helsingin pommituksista. == Lähteet == Luokka:Elävät henkilöt Luokka:Vuonna 1935 syntyneet Luokka:Suomalaiset kuvittajat Luokka:Suomenruotsalaiset kirjailijat
Matti Vuorinen

Matti Keijo Kustaa Vuorinen (s. ) on suomalainen Turun yliopiston matematiikan professori (vuodesta 2003). Vuorinen suoritti ylioppilastutkinnon Turun klassillisessa lyseossa vuonna 1968. Hän valmistui Helsingin yliopistosta filosofian kandidaatiksi ja lisensiaatiksi vuonna 1973 ja filosofian tohtoriksi 1977. Dosentin aseman hän sai Helsingin yliopistosta vuonna 1980. Hän toimi assistenttina Helsingin yliopistossa useita jaksoja vuosina 1976–1996, oli väiteltyään Suomen Akatemian nuorempi tutkija vuosina 1979–1985. Hän oli Helsingin yliopistossa määräaikaisena virkaatekevänä professorina useita jaksoja vuosina 1986–2003, oli Suomen Akatemian vanhempi tutkija vuosina 1994–1999 ja lehtori (HY) vuosina 1996–2003. Varttuneen tieteenharjoittajan apurahan hän sai vuosille 1990–1991, 2001–2002 ja 2006–2007. Ulkomaisia vierailuja: vierailevana tutkijana Ruotsissa (Institut Mittag-Leffler, 1977–1978, 1982 ja 1990), Yhdysvalloissa (Michiganin yliopisto, Ann Arbor 1979–1980, 1983, 1991–1992), ja Saksassa (Berliini: Alexander von Humboldt -stipendiaattina 1988–1989). ==Matti Vuorisen tuotantoa== * Exceptional sets and boundary behavior of quasiregular mappings in n-space (1976, väitöskirja), * Conformal geometry and quasiregular mappings (1988), * (yhdessä G. D. Andersonin ja M. K. Vamanamurthyn kanssa) Conformal invariants, inequalities and quasiconformal mappings (1997) ==Lähteet== ==Aiheesta muualla== *Google Scholar -profiili (scholar.google.com) *University of Turku staff: Matti Vuorinen (utu.fi) Vuorinen, Matti Luokka:Suomalaiset matemaatikot Luokka:Suomalaiset professorit Luokka:Turun yliopiston professorit Luokka:Elävät henkilöt
Uuden oikeiston kongressi

Uuden oikeiston kongressi (, lyh. KNP) on puolalainen poliittinen puolue, joka on ideologialtaan talousliberaali, sosiaalikonservatiivinen ja euroskeptinen. Puolue syntyi kun Janusz Korwin-Mikken perustamaan Vapaus ja Laillisuus (Wolność i Praworządność) -puolueeseen liittyi 25.4.2011 Reaalipoliittinen Unioni (Unia Polityki Realnej) -puolueen joitakin jäseniä. Korwin-Mikke erotettiin puolueesta vuonna 2015. Puolue on kuulunut Euroopan parlamentissa Kansakuntien ja vapauden Eurooppa -ryhmään sen perustamisesta lähtien vuodesta 2015. == Katso myös == * Uusoikeisto == Lähteet == == Aiheesta muualla == * Uuden Kongressin viralliset kotisivut Luokka:EU-kriittiset puolueet Luokka:Puolan puolueet Luokka:Oikeistopopulistiset puolueet Luokka:Nationalistiset puolueet Luokka:Äärioikeistolaiset puolueet
Birger Kivelä

Jarl Birger ”Pelle” Kivelä (20. joulukuuta 1920 Helsinki – 27. syyskuuta 2013 Helsinki) oli suomalainen uimahyppääjä ja lajivaikuttaja. Kivelän kilpaura ajoittui 1930-luvun lopun ja 1960-luvun väliselle ajalle. Hän voitti useita PM- ja SM-mitaleja ja sijoittui Helsingin kesäolympialaisissa 1952 10 metrin kerroshypyissä 13:nneksi, mikä oli Suomen uintilajiurheilijoiden paras sijoitus kyseisissä kisoissa. Hän kuului Uimahyppääjien kerho Härvelin perustajiin ja oli seuran ensimmäinen puheenjohtaja. Kivelä toimi Suomen Uimaliiton puheenjohtajana vuosina 1970–1973 ja nimitettiin myöhemmin liiton kunniapuheenjohtajaksi. Hän toimi myös Euroopan uimaliiton ja FINA:n uimahyppykomiteoissa. Uimahyppytuomarin tehtävässä hän toimi seitsemissä olympiakisoissa. Mastersikäisenä Kivelä voitti maailman- ja euroopanmestaruuksia. Kivelä kuoli 92-vuotiaana Helsingissä 27. syyskuuta 2013.Suomen Uimaliitto 30.9.2013.Uimahyppääjien kerho Härveli ry == Lähteet == * Birger Kivelä on poissa Suomen Uimaliitto 30.9.2013. * Härvelin historiaa Uimahyppääjien kerho Härveli ry === Viitteet === == Aiheesta muualla == * Muistokirjoitus Helsingin Sanomat (maksullinen) * Birger Kivelä Bio, Stats, and Results Olympics at Sports-Reference.com Luokka:Suomalaiset uimahyppääjät Luokka:Vuonna 1920 syntyneet Luokka:Vuonna 2013 kuolleet
Leo Suni (uimahyppääjä)

Leo Olavi Suni (18. toukokuuta 1891 Helsinki, Suomen suuriruhtinaskunta – 31. toukokuuta 1942 Helsinki) oli suomalainen uimahyppääjä. Suni kilpaili Tukholman kesäolympialaisissa 1912 vaihtelevissa kerroshypyissä ja suorissa kerroshypyissä.Olympics at Sports-Reference.com == Lähteet == * Leo Suni Bio, Stats, and Results Olympics at Sports-Reference.com === Viitteet === Luokka:Suomalaiset uimahyppääjät Luokka:Vuonna 1891 syntyneet Luokka:Vuonna 1942 kuolleet
Viljam Johansson

Frans William "Viljam" Johansson (18. huhtikuuta 1887 Turku – 8. elokuuta 1931 Schenectady, New Yorkin osavaltio, Yhdysvallat) oli suomalainen kestävyysjuoksija. Hän edusti Turun Urheiluliittoa ja oli pituudeltaan 179 cm. Johansson juoksi 10 000 metrin Suomen ennätyksen 33.53,6 Turussa 20. syyskuuta 1908. Hän voitti Suomen-mestaruuden 1 500 metrillä Helsingissä 1909 ajalla 4.24,8. Hän juoksi 5 000 metrin Suomen ennätyksen 16.02,0 Tampereella 7. elokuuta 1909. Johansson sijoittui Tukholman olympialaisissa 1912 maastojuoksussa 11:nneksi. Hän oli mukana myös 3 000 metrin joukkuejuoksussa, jossa Suomi karsiutui loppukilpailusta. == Henkilökohtaiset ennätykset == Laji Aika Paikka Päivä 1 500 m 4.16,7 Turku 30. kesäkuuta 1912 3 000 m 8.57,2 Tukholma 12. heinäkuuta 1912 5 000 m 15.31,4 Tukholma 9. heinäkuuta 1912 10 000 m 33.27,0 Turku 10. kesäkuuta 1909 Tunninjuoksu 16 567 m Turku 30. syyskuuta 1907 Maraton 2.54.23 Viipuri 21. kesäkuuta 1908 == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1887 syntyneet Luokka:Vuonna 1931 kuolleet
Olavi Laurila

Olavi Jaakko Laurila (s. 29. joulukuuta 1940 Vaasa) on suomalainen jousiampuja. Laurila edusti Suomea lukuisissa arvokisoissa ja saavutti useita SM-mitaleja sekä Suomen ennätyksiä. Laurilan huippuvuosi oli 1972, jolloin hän voitti EM-kilpailuissa yksilökilpailun pronssia ja joukkuekilpailussa hopeaa sekä sijoittui Münchenin kesäolympialaisissa 20:nneksi.https://www.sjal.fi/seuroille/kilpailutoiminta/tulokset-ja- tilastot/suomalaiset-arvokisamitalistit/ http://www.vaasandiana57.net/historiaa.htmlhttp://www.vaasandiana57.net/menestys.html == Lähteet == == Aiheesta muualla == * * Luokka:Suomalaiset jousiampujat Luokka:Vuonna 1940 syntyneet Luokka:Elävät henkilöt
Jarkko Kari

Jarkko Juhani Kari (s. ) on suomalainen Turun yliopiston matematiikan professori (vuodesta 2000). Jarkko Kari kirjoitti ylioppilaaksi Taavetin lukiosta 1983. Hän valmistui Turun yliopistosta filosofian kandidaatiksi vuonna 1986, lisensiaatiksi 1989 ja tohtoriksi vuonna 1990. Hänen englanninkielinen väitöskirjatyönsä liittyi matemaattiseen kybernetiikkaan ja automaattien teoriaan; työ oli otsikoitu Decision problems concerning cellular automata. Kari sai työstään Tietojenkäsittelytieteen seuran väitöskirjapalkinnon vuonna 1991. Turun yliopiston dosentti hän oli vuosina 1995–2000. Professori Karille myönnettiin Suomalaisen Tiedeakatemian Väisälän palkinto vuonna 2006. Hän on ollut Suomalaisen Tiedeakatemian jäsen vuodesta 2014 lähtien. ==Lähteet== ==Aiheesta muualla== * Kari Jarkko. Professor, Ph.D. Mathematics (utu.fi) * Google Scholar: Jarkko Kari (scholar.google.com) * dblp computer science bibliography: Jarkko Kari (uni-trier.de) Luokka:Suomalaiset matemaatikot Luokka:Turun yliopiston professorit Luokka:Suomalaiset professorit Luokka:Vuonna 1964 syntyneet Luokka:Elävät henkilöt
Väinö Heikkilä

Väinö Selim Heikkilä (myöh. Rauvola, 25. huhtikuuta 1888 Lieto – 5. toukokuuta 1943 Lieto) oli suomalainen juoksija. Hän edusti Liedon Parmaa ja oli pituudeltaan 173 cm. Heikkilä sijoittui Tukholman olympialaisissa 1912 maastojuoksussa 25:nneksi. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1888 syntyneet Luokka:Vuonna 1943 kuolleet
Pekka Saarelainen (urheilija)

Pekka Juhani Saarelainen (s. 17. maaliskuuta 1967 Helsinki) on suomalainen kilpauransa päättänyt curlingpelaaja ja Euroopan mestari. Saarelainen kuului Markku Uusipaavalniemen joukkueeseen 1990-luvulla ja 2000-vuosikymmenen alussa edustaen Suomea useissa arvokilpailuissa. Salt Lake Cityn talviolympialaisissa 2002 Suomen joukkue sijoittui viidenneksi. Vuonna 2000 Saarelainen voitti Suomen joukkueessa Oberstdorfissa Euroopan mestaruuden ja vuonna 2001 EM- pronssia.http://hyvinkaancurling.fi/hyvinkaan-curling- ry/results.worldcurling.org Saarelainen on työskennellyt erikoissairaanhoitajana.Suomen curlingliitto == Lähteet == * Profiili Suomen curlingliitto * Profiili results.worldcurling.org === Viitteet === == Aiheesta muualla == * Pekka Saarelainen Bio, Stats, and Results Olympics at Sports- Reference.com Luokka:Suomalaiset curlingpelaajat Luokka:Vuonna 1967 syntyneet Luokka:Elävät henkilöt
Efraim Harju

Matti Efer "Efraim" Harju (4. kesäkuuta 1889 Kälviä – 17. heinäkuuta 1977 Kaarlela) oli suomalainen keskimatkojen juoksija ja kestävyysjuoksija. Hän edusti Kälviän VK:ta ja Kälviän Tarmoa, ja oli pituudeltaan lähteestä riippuen 175 tai 178 cm. Harju keskeytti Tukholman olympialaisten 1912 maastojuoksukilpailun, eikä näin ollen kuulunut Suomen hopeajoukkueeseen joukkuekilpailussa, johon laskettiin joukkueen kolmen parhaan juoksijan tulos. Hän karsiutui samoissa kilpailuissa alkuerissä sekä 1 500 metrillä että 3 000 metrin joukkuekilpailussa. Harjun ennätys 1 500 metrillä oli 4.13,0 ja 3 000 metrillä 9.03,0, molemmat vuodelta 1912. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1889 syntyneet Luokka:Vuonna 1977 kuolleet
Bosnian ja Hertsegovinan kroaatit

Bosnian ja Hertsegovinan kroaatit (kutsutaan usein myös nimellä Bosnian kroaatit) ovat bosniakkien ja serbien jälkeen kolmanneksi suurin etninen ryhmä Bosniassa ja Hertsegovinassa, sekä yksi maan kolmesta perustajakansakunnasta.Bosnian ja Hertsegovinan kroaatit ovat myös vaikuttaneet merkittävästi maan kulttuuriin. Heidän äidinkielensä on kroatia ja useimmat tunnustautuvat roomalaiskatolisiksi, vaikka pieni vähemmistö on ateisteja. 1400-luvulta 1800-luvulle, Ottomaanien valtakunnan valtakaudella, nykyajan Bosnian ja Hertsegovinan alueen kroaatteja vainottiin usein, jolloin iso osa heistä joutui pakenemaan alueelta. 1900-luvulla poliittinen kuohunta ja huono taloudellinen tilanne sai aikaan yhä useampien kroaattien maastamuuton. Sotien yhteydessä tehdyt etniset puhdistukset Bosniassa ja Hertsegovinassa 1990-luvulla pakottivat kroaatit muuttamaan eri puolille maata, vaikka he olivat asuneet monilla alueilla jo kauan ennen Bosnian sotaa. Bosnian ja Hertsegovinan tilastokeskuksen mukaan, vuonna 2013 maassa asui 544 780 kroaattia. == Lähteet == == Aiheesta muualla == Luokka:Bosnia ja Hertsegovinan etniset ryhmät
Eija Salonen

Eija Salonen (s. 10. joulukuuta 1975 Kärkölä) on suomalainen ampumahiihtäjä. Salonen sijoittui ampumahiihdon MM-kilpailuissa Ruhpoldingissa 1996 normaalimatkalla (15 km) 29:nneksi ja viestissä kahdeksanneksi. Kontiolahdella 1999 hän kuului kuudenneksi sijoittumeeseen Suomen viestijoukkueeseen. Pokljukan MM-kilpailuissa 2001 hän sijoittui normaalimatkalla 52:nneksi, pikakilpailussa (7,5 km) 55:nneksi, tuli kierroksella ohitetuksi takaa-ajossa ja oli viestissä kahdestoista. Salonen sijoittui Hanty-Mansijskin MM- kilpailuissa 2003 normaalimatkalla seitsemänneksi, yhteislähtökilpailussa 18:nneksi, takaa-ajossa 27:nneksi, pikakilpailussa 28:nneksi ja viestissä kuudenneksi. Oberhofin MM-kilpailuissa 2004 hän oli normaalimatkalla 37:s ja viestissä kolmastoista, Hochfilzenissä 2005 normaalimatkalla 74:s ja viestissä 18:s. Salonen kilpaili maailmancupissa 1993–2006. Hanty-Mansijskin MM- normaalimatkan seitsemäs sija kaudella 2002–2003 oli hänen uransa paras maailmancupsijoitus. Lisäksi hän oli kolmastoista Östersundin pikakilpailussa kaudella 1996–1997 sekä kahdeksastoista Breznon pikakilpailussa kaudella 1995–1996 ja Hanty Mansijskin MM-yhteislähdössä 2003. Maailmancupin kokonaispisteissä hän oli parhaimmillaan 42:s kaudella 2002–2003. == Lähteet == Luokka:Suomalaiset ampumahiihtäjät Luokka:Vuonna 1975 syntyneet Luokka:Elävät henkilöt
Ilpo Piirainen

Ilpo Tapani Piirainen () oli suomalainen kielitieteilijä ja saksan kielen professori. Hän asui vuodesta 1970 lähtien Saksassa ja toimi erityisesti Münsterin yliopiston (Westfälische Wilhelms-Universität, Institut für Deutsche Sprache und Linguistik) tutkijana ja professorina (1980–2003). Hän tutki germaanista filologiaa, muun muassa vanhoja saksankielisiä dokumentteja ja saksan kielen käyttöä nykyisen Slovakian alueella. Hän löysi vanhoja saksankielisiä dokumentteja ollessaan stipendiaattina Kaarlen yliopistossa Prahassa ja ne osaltaan loivat suunnan hänen elämänuralleen. Hän toimi saksan kielen professorina Trnavan yliopistossa Slovakian Trnavassa vielä vuosina 2006-2009, vaikka oli päässyt aiemmin eläkkeelle Saksassa. Piirainen kirjoitti ylioppilaaksi Joensuun lyseon lukiosta vuonna 1960. Hän valmistui Helsingin yliopistosta filosofian maisteriksi vuonna 1965, lisensiaatiksi vuonna 1967 ja tohtoriksi vuonna 1969. Piiraisen saksankielisen väitöskirjan (1968) otsikkona oli Graphematische Untersuchungen zum Frühneuhochdeutschen. Piirainen oli Jyväskylän yliopiston saksan kielen ja lingvistiikan dosentti vuodesta 1971 ja Vaasan korkeakoulun/yliopiston saksan kielen dosentti vuodesta 1972. Hän toimi Suomessa ainakin Turun yliopiston germaanisen filologian apululaisprofessorina vuosina 1973–1974. Ilpo Tapani Piiraisen tuotanto käsitti muun muassa yli 30 kirjaa. Piirainen oli vuodesta 1967 lähtien naimisissa saksalaisen kielitieteilijä Elisabeth Dörrien (Elisabeth Piirainen) kanssa. ==Lähteet== ==Aiheesta muualla== * Jarmo Korhonen (2012) Ilpo Tapani Piirainen In Memoriam, p. 399 (vain julkaisun sisällysluettelo; Uusfilologinen yhdistys, pdf) * Peter Ďurčo (2012) Nachruf auf Prof. Dr. Dr. h. c. Ilpo Tapani Piirainen (Slowakische Zeitschrift für Germanistik. Vol. 4 (2): 96-97 * Mikuláš Čelko: Prof. Dr. phil., Dr. h. c. Ilpo Tapani Piirainen in memoriam. Der Geschichte des deutschen Bergbaus, Band 1, pp. 334- * Ilpo Tapani Piirainen; Jörg Meier; Arne Ziegler (2001) Deutsche Sprache in Europa : Geschichte und Gegenwart : Festschrift für Ilpo Tapani Piirainen zum 60. Geburtstag. Wien: Edition Praesens, *Univ. Münster: Ilpo Piirainen (haku) (uni-muenster.de) Piirainen, Ilpo Piirainen, Ilpo Luokka:Suomalaiset kielitieteilijät Luokka:Suomalaiset professorit
Mirja Saari

Mirja Helena Saari (o.s. Pinomaa; s. ) on suomalainen Helsingin yliopiston pohjoismaisten kielten emeritaprofessori (virassa 1988–2007). Saari on teologi, professori Lennart Pinomaan tytär. Hän kirjoitti ylioppilaaksi Helsingin suomalaisesta yhteiskoulusta vuonna 1961. Hän valmistui Helsingin yliopistosta filosofian kandidaatiksi 1966. Hän suoritti jatko-opintoja Ruotsissa Lundin yliopistossa 1969–1971. Hän valmistui filosofian lisensiaatiksi 1971 ja tohtoriksi 1976. Hänen ruotsinkielinen väitöskirjansa Talsvenska: en sociolingvistisk studie över syntaktiska drag i intervjusvar (1975) kuuluu sosiolingvistiikan alaan ja tarkastelee haastattelutilanteissa puhuttua ruotsin kieltä. Helsingin yliopiston pohjoismaisten kielten dosentti Saari on ollut vuodesta 2007. Saari toimi pohjoismaisen filologian assistenttina Helsingin yliopistossa vuosina 1967–1969 sekä apulaisprofessorina Oulun yliopistossa ja Helsingin yliopistossa vuosina 1972–1973. Hän oli Helsingin yliopiston apulaisprofessori 1976–1988. Saari on ollut Suomen Tiedeseuran jäsen vuodesta 1992. ==Lähteet== Luokka:Suomalaiset kielitieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1943 syntyneet Luokka:Elävät henkilöt
Theodor Nordström

Karl Fredrik Theodor Nordström (31. elokuuta 1843 – 30. kesäkuuta 1920) oli suomalaissyntyinen geologi ja kemisti, josta tuli Ruotsissa kansanedustaja ja maaherra. Nordströmin isä Johan Jakob Nordström vei perheensä ”Suomen poliittisen suvaitsemattomuuden” takia Ruotsiin, missä Theodor Nordström kirjoitti ylioppilaaksi ja opiskeli luonnontieteitä. Hän osallistui Adolf Erik Nordenskiöldin tutkimusmatkalle Grönlantiin vuonna 1870. Aikalaisiinsa verrattuna hän oli erittäin laajasti matkustellut mies, joka kävi Euroopan- matkojensa lisäksi vuonna 1876 Pohjois-Amerikassa, vuonna 1877 Färsaarilla ja vuonna 1899 Venäjän halki Siperiassa aina Baikaljärvellä asti. Uransa alussa Nordström työskenteli Ruotsin geologisella tutkimuslaitoksella ja opetti samaan aikaan Tukholman teknillisessä instituutissa. Hänet nimitettiin Salan vuorikuntaan kaivosinsinööriksi, ja siitä hän eteni kauppakollegion vuoriasioiden toimistopäälliköksi. Tieteellinen ura vaihtui sujuvasti hallinnolliseen. Vuonna 1897 hän siirtyi rautatiehallituksen johtoon. Hän johti uusien rataosuuksien rakentamista valtakunnanrajalle ja Bohusläniin ja aloitti selvitykset joidenkin rataosien sähköistämiseksi. Vuosina 1904–1911 Nordström oli Örebron läänin maaherra. Hän kuului valtiopäivien alahuoneeseen seitsemän vuoden ajan ja osallistui myös kunnallispolitiikkaan. == Lähteet == Luokka:Suomalaiset geologit Luokka:Ruotsalaiset geologit Luokka:Ruotsinsuomalaiset henkilöt Luokka:Ruotsalaiset poliitikot Luokka:Ruotsin maaherrat Luokka:Vuonna 1843 syntyneet Luokka:Vuonna 1920 kuolleet
Bobby Scott

Robert William ”Bobby” Scott (29. tammikuuta 1937 Mount Pleasant, New York City, New York, Yhdysvallat – 5. marraskuuta 1990 New York City, New York, Yhdysvallat) oli yhdysvaltalainen muusikko, äänitetuottaja ja lauluntekijä. Hänen soittamiaan instrumentteja olivat piano ja vibrafoni. Scottin kuuluisimpiin kappaleisiin lukeutuu muun muassa yhdessä Ric Marlow’n kanssa kirjoitettu ”A Taste of Honey”, josta hän saavutti Grammy-palkinnon. Toinen kuuluisa kappale, jota hän oli tekemässä, on ”He Ain’t Heavy, He’s My Brother”. 1960-luvulla hän myös aloitti musiikinopettajan työt. Bobby Scott menehtyi keuhkosyöpään 53-vuotiaana. Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Vuonna 1937 syntyneet Luokka:Vuonna 1990 kuolleet
Prime Sales

Prime Sales Oy on vuonna 2012 Oulussa perustettu myyntiorganisaatio, jonka toiminnan pääpaino on telemarkkinointipalveluissa. Yrityksen toimipisteet sijaitsevat Oulussa, Seinäjoella, Hämeenlinnassa, Tampereella sekä Porissa. Pääkonttori sijaitsee Oulussa. Prime Sales työllistää valtakunnallisesti yli 140 henkilöä. Yrityksen liikevaihto on ollut voimakkaassa kasvussa ja tilikauden 3/2019 liikevaihto oli 3,2 miljoonaa euroa ja tilikauden 3/2020 liikevaihto 4,4 miljoonaa euroa. Yritys kuuluu Suomen Asiakkuusmarkkinointiliittoon (ASML). Prime Sales Oy:n toimitusjohtaja Joonas Puurunen on valittu Pohjois-Pohjanmaan Yrittäjien vuoden nuoreksi yrittäjäksi 2020 Vuoden 2020 nuori yrittäjä pitää huolta työntekijöistään Yrittäjä-lehti 2/20, s. 10 == Aiheesta muualla == *"Puhelinmyyntiyhtiö Prime Sales avaa keväällä toimipisteen Mikkeliin ja palkkaa 15–20 työntekijää " *"28-vuotias Joonas Puurunen on Pohjois-Pohjanmaan Yrittäjien Vuoden nuori yrittäjä 2020" *"Pohjois-Pohjanmaan vuoden nuori yrittäjä oululaisen Prime Sales Oy:n Joonas Puurunen" *"Oma aktiivisuus poiki työpaikan 20 ihmiselle" Jämsän Seutu 16.3.2020 *Puhelinmyyjä soittaa kelloa kaupan merkiksi Lapin Kansa 20.09.2017. * "Haluamme olla esimerkki" Hämeenlinnan Kaupunkiuutiset 23.8.2017. ==Lähteet== Luokka:Suomalaiset telemarkkinointiyritykset
HMAS Macquarie

HMS Macquarie (viirinumero K532) oli Australian kuninkaallisen laivaston vuonna 1945 palvelukseenotettu River-luokan fregatti. == Valmistus == Alus tilattiin 2. kesäkuuta 1942 Morts Dock and Engineering Companyltä Sydneystä ja sen köli laskettiin 3. joulukuuta 1943. Alus laskettiin vesille 3. maaliskuuta 1945 kumminaan Länsi-Australian senaattorin Fraserin puoliso ja se otettiin palvelukseen saman vuoden lopulla 7. joulukuuta Sydneyssä ensimmäisenä päällikkönään komentajakapteeni Leslie M. Hinchliffe.Friedman, Norman s. 334 == Palvelus == Miehistön koulutuksen päätyttyä alus lähti 31. tammikuuta 1946 Sydneystä kolmeksi kuukaudeksi Uuden-Guinean vesille. Alus osallistui muun muassa uponneen japanilaisen tankkerin Naruton nostoon Karavianlahdella. Palattuaan Sydneyyn 29. huhtikuuta alus vietti seitsemän viikkoa laiturissa, kunnes se lähti 15. kesäkuuta Indonesiaan. Alus vieraili Bataviassa ja Padangissa. Indonesiassa alus avusti sotarikostuomioistuimen tutkijoita ja hautojen merkitsijöitä. Alus palasi 22. lokakuuta Sydneyyn Darwinin ja Townsvillen kautta. Alus saapui 27. lokakuuta Melbourneen, missä se poistettiin 19. joulukuuta palveluksesta ja sijoitettiin E-luokan reserviin. Alus oli vuoden palveluksensa aikana matkannut 20 074 merimailia. Oltuaan lähes kuusi vuotta reservissä alus palautettiin 15. elokuuta 1952 palvelukseen Melbournessa päällikkönään komentajakapteeni Arthur I. Chapman. Koulutuksen jälkeen alus vieraili Port Moresbyssä matkallaan Darwiniin ja edelleen Monte Bellolle, missä se oli valvontatehtävissä ja sääaluksena Britannian ensimmäisten ydinkokeiden aikana 3. lokakuuta. Alus palasi lokakuun lopulla Australian itärannikolle, missä se oli huhtikuuhun 1953 asti. Alus siirtyi huhtikuussa Darwiniin, missä se oli 24. huhtikuuta - 8. syyskuuta. Alus palasi 19. syyskuuta Sydneyyn, missä se siirrettiin reserviin 17. maaliskuuta 1954. Toisen palvelusrupeaman aikana alus matkasi 31 146 merimailia. Alus myytiin romutettavaksi 5. heinäkuuta 1962 H. C. Sleigh and Companylle, joka toimi Mitsubishin edustajana Australiassa. == Lähteet == * * * === Viitteet === Luokka:Australian laivaston River-luokan fregatit
Antti Inberg

Antti Inberg (s. 10. lokakuuta 1972) on suomalainen freestylehiihtäjä, joka kilpaili aktiiviurallaan suksibaletissa eli acrossa. Inberg sijoittui MM- kilpailuissa neljänneksi La Clusaz'ssa 1995 ja Iizuna kogenissa 1997, seitsemänneksi Meiringen-Haslibergissä 1999 ja 18:nneksi Altenmarktissa 1993. Inberg sijoittui baletin maailmancupin yhteispisteissä neljänneksi kaudella 1995–1996, viidenneksi 1996–1997, kuudenneksi 1997–1998 ja yhdeksänneksi 1994–1995. Freestylehiihdon maailmancupin kokonaiskilpailussa hän oli yhdeksäs kaudella 1995–1996. Inberg sijoittui maailmancupin osakilpailussa toiseksi Meiringen-Haslibergissä maaliskuussa 1996, Kirchbergissä helmikuussa 1997 ja Heavenlyssä tammikuussa 1999. Kolmas hän oli La Plagnessa ja Breckenridgessä kaudella 1995–1996, Meiringen-Haslibergissä maaliskuussa 1997 ja 1998 sekä Ovindolissa maaliskuussa 2000. == Lähteet == Luokka:Suomalaiset freestylehiihtäjät Luokka:Vuonna 1972 syntyneet Luokka:Elävät henkilöt
FC Metalurgi Rustavi

FC Metalurgi Rustavi on jalkapalloseura Rustavin kaupungista. Metalurgi pelasi kaudella 2015–2016 Georgian kolmanneksi korkeimmalla sarjatasolla Liga 3:ssa. Seura on voittanut maansa mestaruuden kahdesti: kaudella 2006–07 ja 2009–10. Euroopan sisäisissä turnauksissa Rustavi on pelannut useampana kaudella, mutta ei ole edennyt karsintakierroksia pidemmälle. ==Lähteet== Luokka:Georgialaiset jalkapalloseurat Luokka:Vuonna 1948 perustetut urheiluseurat
Manchester Square

Manchester Square on 1700-luvulta peräisin oleva aukio Marylebonessa, Lontoossa, hieman Oxford Streetistä pohjoiseen. Se on eräs pienemmistä, mutta paremmin säilyneistä Yrjöjen aikakauden arkkitehtuurin aukioista Lontoon keskustassa. Aukion pohjoispäässä sijaitsee Hertford House ja Wallace Collection -taidenäyttely. Aikoinaan aukiolla sijaitsi myös EMI:n sittemmin purettu pääkonttori. Luokka:Lontoon aukiot
FK Baku

Baku Futbol Klubu () on jalkapalloseura Bakun kaupungista. Kaudella 2015–16 seura pelasi maansa toiseksi korkeimmalla sarjatasolla Azerbaidžanin 1. divisioonassa. Baku FK on voittanut Azerbaidžanin mestaruuden 2005–06 ja 2008–09. ==Lähteet== Luokka:Azerbaidžanilaiset jalkapalloseurat Luokka:Vuonna 1997 perustetut urheiluseurat Luokka:Bakun urheilu
Slovakian salibandymaajoukkue

Slovakian salibandymaajoukkue on Slovakian salibandyn edustusjoukkue. Slovakia on IIF:n maailmanrankingissa sijalla 10. Slovakian salibandyliitto perustettiin vuonna 1998. IIF:n jäseneksi se liittyi vuonna 1999. == Arvokisat == === Maailmanmestaruuskilpailut === *2004 – C-Sarja *2006 – C-Sarja *2008 – C-Sarja *2010 – Ei selviytynyt *2012 – 8. *2014 – 10. *2016 – 9. *2018 - 9. *2020 - 7. == Joukkue == Slovakian kokoonpano maailmanmestaruuskilpailuissa 2016. Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Nimi Syntymävuosi Seura Jakub Klobunik 1994 FBC Ostrava Nikolas Sokrik 1998 FBC Grasshoppers Zilina Puolustajat Puolustajat Puolustajat Puolustajat Puolustajat Puolustajat Puolustajat Puolustajat Jakub Talarovik 1997 FK ATU Kosice Robert Trefny 1996 SK 1. FBC Trencin Matus Machara 1994 SK 1. FBC Trencin Lukas Lastik 1994 TJA–FbO Nizna Lubos Sefrik 1996 Start98 Praha Adrian Szabo 1994 FK ATU Kosice Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Martin Kubovic 1996 Tsunami Zahorska Bystrica Martin Samek 1992 Zity Sneh Kosice Michal Chudina 1996 Start98 Praha Simon Lesko 1997 FBC Mikulas Presov Samuek Kerekes 1995 FK ATU Kosice Miroslav Stefanec 1993 FBC Skalica Filip Conka–Skyba 1997 FK ATU Kosice Oliver Kubasky 1997 Tsunami Zahorska Bystrica Michal Pazak 1997 FK ATU Kosice Toimihenkilöt Toimihenkilöt Toimihenkilöt Tomas Juhas Tomas Juhas Joukkueenjohtaja Jan Purc Jan Purc Päävalmentaja == Lähteet == == Aiheesta muualla == * Slovakian salibandyliiton kotisivut Luokka:Salibandymaajoukkueet Maajoukkue
Jaakko Luoma

Jaakko Artturi ”Jaska” Luoma (9. heinäkuuta 1897 Yhdysvallat – 12. maaliskuuta 1940 Uomaa, Impilahti) oli suomalainen keskimatkojen juoksija. Hän edusti Alahärmän Kisaa ja oli pituudeltaan 180 cm. Luoma sijoittui Pariisin olympialaisissa 1924 kahdenneksitoista 1 500 metrin juoksussa ajalla 4.03,9. Ennätyksensä 4.01,6 hän juoksi Helsingissä 19. kesäkuuta 1924. Luoma kuoli talvisodassa Uomaalla Impilahdella. == Lähteet == Luokka:Suomalaiset keskimatkojen juoksijat Luokka:Suomalaiset toisessa maailmansodassa kaatuneet Luokka:Vuonna 1897 syntyneet Luokka:Vuonna 1940 kuolleet